b"\n_START_ARTICLE_\nCa n'Olivet\n_START_SECTION_\nDescripci\xc3\xb3\n_START_PARAGRAPH_\nGran casal al centre del poble orientat a tramuntana, format per dos cossos bastits a banda i banda de l'antiga muralla. El de dintre el nucli t\xc3\xa9 planta baixa i pis, mentre que l'altre, orientat a migdia, degut al fort desnivell del terreny presenta planta baixa i tres pisos. El nord est\xc3\xa0 lleugerament esbiaixat i marca una part del perfil de la pla\xc3\xa7a m\xc3\xa9s antiga de Ma\xc3\xa7anet. De notables dimensions, aquesta fa\xc3\xa7ana principal disposa de poques obertures, i les finestres s\xc3\xb3n de petites dimensions. El que s\xc3\xad sobresurt en ell i en certa forma li d\xc3\xb3na un aire noble, \xc3\xa9s la gran porta d'entrada, amb pilastres laterals i un marcat encoixinat que ressegueix l'arc. Encara s'observen uns restes molts malmesos de pintures a les teules que conformen el r\xc3\xa0fec de la teulada. Tot i la seva destrucci\xc3\xb3 podem distingir unes composicions a base de figures geom\xc3\xa8triques i de motius vegetals. Tota la construcci\xc3\xb3 s'aixeca en el lloc del recinte emmurallat d'\xc3\xa8poca medieval\xc2\xa0; malgrat aix\xc3\xb2 no observem la pres\xc3\xa8ncia d'elements de car\xc3\xa0cter defensiu. T\xc3\xa9 coberta a dues aig\xc3\xbces suportada per cairats de fusta .\n_START_SECTION_\nHist\xc3\xb2ria\n_START_PARAGRAPH_\nNo tenim not\xc3\xadcies d'aquest edificis, l'\xc3\xbanic que podem assegurar \xc3\xa9s que tenim una data (175?) que es llegeix sobre una de les fienstres de la fa\xc3\xa7ana principal. encara que es troba a\xc3\xafllada potser resulta indicativa del moment en qu\xc3\xa8 s'aixec\xc3\xa0  el casal."